Declaración d'Independencia d'os Estaus Unius

A Declaración d'Independencia d'os Estaus Unius, leita solemnement en Philadelphia, constituye encara hue un d'os textos mas importants d'a historia contemporania. En él quedoron proclamatos dos prencipios basicos que replegoron posteriorment os grans textos sobre dreitos fundamentals: «libertat y igualdat».

D'alcuerdo con a declaración, os nuevos Estaus formoron una republica, dirichida por un president y una asemblea u Congreso, esleius toz dos por toz os habitants mayors d'edat d'o nuevo país d'Estaus Unius. S'heba instituito, asinas, un rechimen democratico, fixando-se os dreitos y debers de gubernants y gubernaus en una lei fundamental u Constitución.

O destín d'a nueva nación se libró en una guerra con o Reino Uniu (a dita Guerra d'Independencia d'Estaus Unius) que estió dificil ta os estausunidenses mientres as tres primera anyadas. Dimpués, con l'aduya de franceses y espanyols y conducius por George Washington, aconsiguioron redotar a la suya antiga metropoli en as batallas de Saratoga (1777) y Yorktown (1781). Dos anyos dimpués se sinyaba o Tractau de París por o cua o Reino Uniu reconoixeba a independencia d'os Estaus Unius.

Categoría:Historia d'Estaus Unius